U-I-119/25
Natisni
Opravilna št.:
U-I-119/25
Datum odločitve:
19. 12. 2025
ECLI:
ECLI:SI:USRS:2025:U.I.119.25
Akt:
Zakon o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) (ZOsn), 2. odst. 50. čl.
Izrek:
Pobuda za začetek postopka za oceno ustavnosti drugega odstavka 50. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Damjana Hojnik, Prebold
Datum vloge:
13. 8. 2025
Vrsta odločitve:
sklep
Vrsta rešitve:
zavrnitev
Dokument:
US34291
Dokument v PDF obliki:
U-I-119-25.pdf
144 KB
Prenesite datoteko
U-I-119/25-4
19. 12. 2025
SKLEP
Ustavno sodišče je v postopku za preizkus pobude Damjane Hojnik, Prebold, na seji 19. decembra 2025
sklenilo:
Pobuda za začetek postopka za oceno ustavnosti drugega odstavka 50. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
OBRAZLOŽITEV
1. Pobudnica (mati šoloobvezne hčerke) izpodbija drugi odstavek 50. člena Zakona o osnovni šoli (v nadaljevanju ZOsn), ker prisiljuje učenca, da mora redno obiskovati pouk in izpolnjevati druge šolske obveznosti. Zatrjuje neskladje izpodbijane določbe s prvim in drugim odstavkom 32. člena Ustave (svoboda gibanja), ker vzgojno-izobraževalni nameni v navedeni ustavni določbi niso navedeni kot razlog, na podlagi katerega bi se smelo omejevati svobodo gibanja.
2.
Pobudnica v pobudi navaja drugi odstavek 50. člena ZOsn, vendar v besedilu, kot je veljalo pred sprejetjem Zakona o spremembah in dopolnitvah Zakona o osnovni šoli (Uradni list RS, št. 54/25 – ZOsn-L), torej pred zadnjo novelo.
[1]
Veljavni drugi odstavek 50. člena ZOsn pa določa, da morajo starši zagotoviti, da učenec redno obiskuje pouk in se udeležuje dejavnosti v okviru obveznega programa ter ravna skladno z dolžnostmi in odgovornostmi, ki so določene z zakonom, drugimi predpisi, pravili šolskega reda in hišnim redom.
Glede na navedeno b
istvo izpodbijane določbe ostaja enako, in sicer, da morajo učenci redno obiskovati pouk in izpolnjevati druge šolske obveznosti. Zato je Ustavno sodišče štelo, da pobudnica izpodbija veljavni drugi odstavek 50. člena ZOsn.
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.
4. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik
[1]
Drugi odstavek 50. člena ZOsn je določal: "Učenec mora redno obiskovati pouk v okviru rednega programa in izpolnjevati obveznosti in naloge, določene z akti osnovne šole.
"
⇒